Legal Document

Category: 8

Text:
11. ΝΟΜΟΘΕΤ. ΔΙΑΤΑΓΜΑ της 31 Μαΐου/12 Ιουν. 1926 Περί στρατιωτικών συντάξεων. Το Ν.Δ/μα τούτο, ως και τα: α)Ν.Δ. της 18/20 Σεπτ. 1926 περί του συνταξίμου χρόνου των επί των υποβρυχίων υπηρετούντων αξιωματικών και πληρωμάτων του πολεμικού ναυτικού, β)Νόμ. 4935 της 15/16 Απρ. 1931 περί απονομής της υπό της παρ. 2 του άρθρ. 18 του Ν.Δ. της 13 Σεπτ. 1925 καθοριζομένης προσαυξήσεως συντάξεως εις τους διατελέσαντας στρατιωτικούς αεροπόρους, τους αποστρατευθέντας εξ άλλων σωμάτων, γ)Νόμ. 5409 της 21/22 Απρ. 1932 περί απονομής συντάξεως εις αποστρατευομένους ή απολυομένους αξιωματικούς και ανθυπασπιστάς συνεπεία τραυμάτων λαμβανομένων εν τη εκτελέσει διατεταγμένης υπηρεσίας αποσκοπούσης εις τήρησιν δημοσίας τάξεως και ασφαλείας κλπ., δ)Νόμ. 5617 της 27 Αυγ./1 Σεπτ. 1932 περί τροποποιήσεως και συμπληρώσεως του από 31 Μαΐου 1926 Ν.Δ/τος περί Στρατιωτικών συντάξεων, ε)Α.Ν. 465 της 8 Ιαν./9 Φεβρ. 1937 περί τροποποιήσεως και συμπληρώσεως διατάξεων των περί συντάξεων νόμων, κατηργήθησαν δια των γενικών διατάξεων του άρθρ. 83 Δ/τος 31/31 Οκτ. 1935 και του άρθρ. 70 Α.Ν. 1854/1951 (κατωτ. αριθ. 15 και 18). 29.Β.α.8-11 Πολιτικές και Στρατιωτικές Συντάξεις